
R E P U B L I K A  H R V A T S K A 

R J E Š E N J E

Trgovački sud u Rijeci po stečajnoj sutkinji Emi Brdovčak, u stečajnom postupku nad dužnikom ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353, MBS: 040242247, 2. studenoga 2015.,

r i j e š i o    j e

I.	Daje se suglasnost na prvu djelomičnu diobu stečajne mase od 28.rujna 2015.

II.	Raspoloživim iznosom od 554.964,38 kn namiruju se tražbine prvog višeg isplatnog reda utvrđene u iznosu od 1.588.091,72 kn , kako slijedi:

	NAZIV VJEROVNIKA 
	UTVRĐENI IZNOS TRAŽBINE 
	ISPLAĆENO OD STRANE AGENCIJE ZA OSIGURANJE RADNIČKIH POTRAŽIVANJA
	PREOSTALI IZNOS TRAŽBINE ZA ISPLATU
	IZNOS TRAŽBINE ZA KOJI SE NAMIRUJE U PRVOJ DJELOMIČNOJ DIOBI

	JASENKA RUMAC, Ičići, Mornarska 9
	154.267,13 kn
	25.649,96 kn
	128.617,17  kn
	63.228,57 kn

	DAMIR NEMET, Rijeka, Ante Mandića 25
	231.801,14 kn
	32.612,48 kn
	199.188,66 kn
	97.921,71 kn

	LORIS BONICIOLI, Marinići, Lučinići 7
	194.361,24 kn
	22.373,85 kn
	171.987,39 kn
	84.549,49 kn

	DAMIR VLAŠIĆ, Dramalj, Klanfari 3
	134.560,63 kn
	20.321,20 kn
	114.239,43 kn
	56.160,43 kn

	NIKOLA GLAVAN, Škrljevo 88 B
	123.482,84 kn
	17.176,32 kn
	106.306,52 kn
	52.260,59 kn

	GORAN BORKOVIĆ, Rubeši 189a, Kastav
	94.468,74 kn
	/
	94.468,74 kn
	46.441,10 kn

	ERVIN KINKELA, Matulji, Rujavac 9
	92.704,22 kn
	/
	92.704,22 kn
	45.573,66 kn

	ROBERT ROGIĆ, Crikvenica, Šupera 8
	73.325,06 kn
	/
	73.325,06 kn
	36.046,81 kn

	ZORAN KOVAČEVIĆ, Jadranovo, Budići 16
	29.916,63 kn
	/
	29.916,63 kn
	14.707,10 kn

	AGENCIJA ZA OSIGURANJE RADNIČKIH POTRAŽIVANJA U SLUČAJU STEČAJA POSLODAVCA
	118.133,81 kn
	/
	118.133,81 kn
	58.074,92 kn




III.      Popis tražbina koje se uzimaju u obzir pri djelomičnoj diobi izlaže se u pisarnici suda na uvid sudionicima.

IV. 	Stečajni upravitelj je dužan javno objaviti zbroj tražbina i raspoloživi iznos iz stečajne mase koji će se raspodijeliti vjerovnicima.	 

V. 	Vjerovnici mogu stečajnom sucu podnijeti prigovor na popis u roku od 8 dana od proteka roka od 15 dana od javne objave zbroja tražbina i iznosa koji će se raspodijeliti vjerovnicima nakon diobe.

Obrazloženje

Rješenjem ovog suda poslovni broj St-379/12-11 od 26. travnja 2013. otvoren je stečajni postupak nad uvodno označenim dužnikom.

Podneskom od 28. rujna 2015., dopunjenim podneskom od 23. listopada 2015. stečajni upravitelj je obavijestio sud da se s obzirom na pritjecanje gotovinskih sredstava na žiro računu stečajnog dužnika nalazi iznos od 780.710,35 kn. 

Stečajni upravitelj je predložio da se iz raspoloživih sredstava na računu stečajnog dužnika izdvoji iznos od 225.745,97kn, a koji iznos bi vjerovnici Uljančić Zdenka, Marion Vojko, Nevia Grabar i Zaharija Aljoša dobili da njihove tražbine nisu osporene u stečajnom postupku. Preostalim iznosom od 554.964,38 kn stečajni upravitelj je predložio da se djelomično (razmjerno) namire utvrđene tražbine vjerovnika prvog višeg isplatnog reda.

Rješenjem ovog suda poslovni broj St-379/12-28 od 11. rujna 2013. utvrđene su tražbine prvog višeg isplatnog reda vjerovnika Republike Hrvatske (2.021.753,90 kn), Jasenke Rumac (154.267,13 kn), Damira Nemeta (231.801,14 kn), Lorisa Boniciolia (194.361,24 kn), Damira Vlašića (134.560,63 kn), Nikole Glavana (123.482,84 kn) i Gorana Borkovića (94.468,71 kn). 

Nadalje, rješenjem ovog suda poslovni broj St-379/12-71 od 11. svibnja 2015. ispravljena je tablica stečajnog suca u dijelu ispitanih tražbina vjerovnika prvog višeg isplatnog reda tako da su utvrđene tražbine vjerovnika prvog višeg isplatnog reda Jasenke Rumac u iznosu od 128.372,32kn (ispravno: 128.617,17 kn), Damira Nemeta u iznosu od 199.188,66 kn, Lorisa Boniciolia u iznosu od 171.987,39 kn, Damira Vlašića u iznosu od 114.239,43 kn, Nikole Glavana u iznosu od 106.306,52 kn te Agencije za osiguranje radničkih potraživanja u stečaju u slučaju stečaja poslodavca (dalje: Agencija) u iznosu od 118.133,81 kn. Predmetno rješenje doneseno je primjenom odredbe čl. 21. st. 4. Zakona o osiguranju radničkih potraživanja u slučaju stečaja poslodavca („Narodne novine“ broj 86/08 i 80/13), a s obzirom na to da je Agencija djelomično isplatila tražbine prethodno navedenih radnika. 

Konačno, rješenjem ovog suda poslovni broj St-379/12-72 od 11. svibnja 2015. utvrđene su tražbine prvog višeg isplatnog reda Ervina Kinkele u iznosu od 92.704,22 kn, Roberta Rogića u iznosu od 73.325,06 kn i Zorana Kovačevića u iznosu od 29.916,63 kn. Tražbine vjerovnika Marijana Pavlića, Zdenke Uljančić, Sandre Trlin, Ankice Sablić Nemec, Jasne Malnar – Lojk, Vojka Mariona, Tanjice Ružić, Klaudie Miohorovičić, Mirele Blažine Košta, Nevie Grabar, Aljoše Zaharije, Damira Gabrijela i Tomislava Golika osporene su od strane stečajnog upravitelja te su navedeni vjerovnici upućeni u parnicu u roku od 8 dana. 

Dakle, ukupne, za sada utvrđene tražbine prvog višeg isplatnog reda jesu: tražbina Jasenke Rumac u iznosu od 128.372,32kn, Damira Nemeta u iznosu od 199.188,66 kn, Lorisa Boniciolia u iznosu od 171.987,39 kn, Damira Vlašića u iznosu od 114.239,43 kn, Nikole Glavana u iznosu od 106.306,52 kn, Gorana Borkovića u iznosu od 94.468,71 kn, Ervina Kinkele u iznosu od 92.704,22 kn, Roberta Rogića u iznosu od 73.325,06 kn, Zorana Kovačevića u iznosu od 29.916,63 kn i Agencije u iznosu od 118.133,81 kn. Pri tom se napominje da je u ovom stečajnom postupku (rješenje od 11. rujna 2013.) utvrđena i tražbina Republike Hrvatske kao tražbina prvog višeg isplatnog reda u ukupnom iznosu od 2.021.753,90 kn. Tražbina Republike Hrvatske sastoji se od tražbine po osnovi poreza i doprinosa iz bruto plaća radnika (1.886.168,01 kn) te će navedeni iznos biti namiren u postupku namirenja radnika kao vjerovnika prvog višeg isplatnog reda. Preostali iznos tražbine vjerovnika Republike Hrvatske od 146.875,00 kn biti će namiren iz imovine dužnika na kojoj ovaj vjerovnik ima razlučno pravo sukladno odredbi čl. 84. Stečajnog zakona „Narodne novine“ broj 44/96, 29/99, 129/00, 123/03, 82706, 116/10, 25/12 i 133/12; dalje: SZ). Zato je Republika Hrvatska u ovoj djelomičnoj diobi izostavljena iz diobenog popisa. 

S obzirom na pritjecanje novčanih sredstava u stečajnu masu te uvažavajući cilj stečajnog postupka, a to je namirenje vjerovnika kroz diobe tijekom stečajnog postupka, ovaj sud je prihvatio prijedlog stečajnog upravitelja da se od raspoloživog iznosa stečajne mase u visini od 780.710,35 kn  djelomično namire utvrđene tražbine vjerovnika prvog višeg isplatnog reda (čl. 183. st. 2. i 3. u vezi s čl. 70. st. 2. SZ-a) te da se iznos od 225.745,97 kn izdvoji sve dok se parnice koje su pokrenuli vjerovnici Uljančić Zdenka, Marion Vojko, Nevia Grabar i Aljoša Zaharije pravomoćno ne okončaju (čl. 185. st. 1. i 2. SZ-a). U tom kontekstu se napominje da su samo ovi vjerovnici pokrenuli parnicu u zadanom roku, sukladno rješenju ovog suda od 11. svibnja 2015., dok preostalih devet vjerovnika čije su tražbine osporene te parnice nisu pokrenuli zbog čega se smatra da su odustali od prava na vođenje parnice (čl. 178. st. 6. SZ-a).

Stečajni vjerovnici istoga isplatnog reda namiruju se razmjerno veličini svojih tražbina (čl. 70. st. 2. SZ-a), a postotak iznosa u kojem će se namiriti vjerovnici prvog višeg isplatnog reda u ovom slučaju iznosi 49,160 % (ukupan iznos sredstava na računu stečajnog dužnika –780.710,35 kn/ ukupan iznos tražbina prvog višeg isplatnog reda –1.588.091,72 kn) tako da preostaje ukupan iznos za isplatu stečajnom vjerovnicima Jasenki Rumac u iznosu od 63.228,57 kn, Damiru Nemetu u iznosu od 97.921,71 kn, Lorisu Bonicioliu u iznosu od 84.549,49 kn, Damiru Vlašiću u iznosu od 56.160,43 kn, Nikoli Glavanu u iznosu od 52.260,59 kn, Goranu Borkoviću u iznosu od 46.441,10 kn, Ervinu Kinkeli u iznosu od 45.573,66 kn, Robertu Rogiću u iznosu od 36.046,81 kn, Zoranu Kovačeviću u iznosu od 14.707,10 kn i Agenciji u iznosu od 58.074,92 kn. 

Slijedom navedenog, primjenom odredbe čl. 183. st. 3. SZ-a riješeno je kao u točkama I. i II. izreke ovog rješenja.

Odluke iz točke III. i IV. izreke rješenja donesene su primjenom odredbe čl. 184. st. 2. SZ-a, dok je odluke iz točke V. izreke donesena primjenom odredbe čl. 190. st. 1. SZ-a. 

U Rijeci 2. studenoga 2015.

Stečajna sutkinja
Ema Brdovčak




UPUTA O PRAVOM LIJEKU
Vjerovnici mogu stečajnom sucu podnijeti prigovor na popis tražbina koje se uzimaju u obzir pri diobi u roku od osam dana nakon isteka roka od petnaest dana od javne objave zbroja tražbina i raspoloživog iznosa iz stečajne mase koji će se raspodijeliti vjerovnicima (čl. 190. St. 1. SZ –a u vezi s čl. 185. St. 1. SZ-a). O prigovoru odlučuje stečajni sudac (čl. 190. St. 1. I 2. SZ-a ).




DNA
· stečajnom upravitelju – radi javne objave u „Narodnim novinama“
· e-oglasna ploča suda

U Rijeci  2. studenoga 2015.

